Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett
Paragraph Index: 1597

2. Postai, légi forgalomban történő szállítás esetén, továbbá kiegészítő árunyilatkozaton a rovat nem kerül kitöltésre. 20. Szállítási feltételek Az első alrovatba a szerződésnek megfelelően az INCOTERMS szokvány szerinti paritásjelzést, a második alrovatba szövegesen a paritás földrajzi helyét, a harmadik alrovatba a paritás helyének országkódját kell feltüntetni (például: EXW München DE, DAF osztrák-magyar határ HU). Ha a szerződésben külön nem állapodtak meg az INCOTERMS szokvány alkalmazásában, akkor is a megfelelő paritáskódot kell bejegyezni. Kiegészítő árunyilatkozaton a paritás földrajzi helyét (második alrovatot) nem kell megadni. 22. A számlán feltüntetett pénznem és teljes összeg Amennyiben a EV-hoz Pótlapot nem csatoltak, akkor ebbe a rovatba az áru betárolásához csatolt számla (annak hiányában értéknyilatkozat), vámáru betárolása esetén a Vtv. 21—27. §-ai szerint kimunkált vámértéket kell beírni. Az első alrovatba a kimunkált vámérték devizaneme, a második alrovatba az összeg írandó egységnyi pénznemre, egész számra kerekítve.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes